**VÝROČNÁ SPRÁVA**

**OBCE JASTRABÁ**



**za rok 2013**

Vypracovala: Štefančová

V Jastrabej, dňa 28. 05. 2014

*Vojtech Sklenár*

 *starosta obce*

1. **Základná charakteristika Obce Jastrabá**

Obec je samostatný územný samosprávny a správny celok Slovenskej republiky. Obec je právnickou osobou, ktorá samostatne hospodári s vlastným majetkom a s vlastnými príjmami. Základnou úlohou obce pri výkone samosprávy je starostlivosť o všestranný rozvoj jej územia a o potreby jej obyvateľov.

* 1. **Geografické údaje**

Geografická poloha obce:

Obec Jastrabá sa rozkladá v Banskobystrickom kraji, na GPS súradniciach 48.6330985, 18.9332965 v nadmorskej výške 425 m.n.m.

Leží v južnej časti Kremnických hôr vo východnej časti Jastrabskej vrchoviny.

* 1. **Identifikačné údaje obce**

Názov: Obec Jastrabá

Adresa: Jastrabá č. 130, 967 01 Kremnica

Telefón: 045/6733322, 045/6733324

e-mail: ocu@jastraba.eu

web: [www.jastraba.eu](http://www.jastraba.eu)

Okres: Žiar nad Hronom

IČO: 00320714

DIČ: 2020529643

Kód okresu: 613

Kód obce: 516 881

Právna forma: samospráva

Obec ako samostatný územný samosprávny a správny celok sa riadi zákonom č. 369/1990 Zb. o obecnom zriadení v znení neskorších zmien a doplnkov a Ústavou SR.

* 1. **Demografické údaje obce za rok 2013**

|  |  |
| --- | --- |
| **Počet obyvateľov celkom k 31. 12. 2013** | **559** |
| Z toho: |  |
| Deti do 15 rokov | 68 |
| * Dievčatá
 | 30 |
| * Chlapci
 | 38 |
| Mládež od 15 rokov do 18 rokov | 19 |
| * Dievčatá
 | 8 |
| * Chlapci
 | 11 |
| Dospelí | 472 |
| * Ženy
 | 230 |
| * Muži
 | 242 |
| Narodení | 4 |
| Prihlásení k trvalému pobytu | 8 |
| Prihlásení k prechodnému pobytu | 0 |
| Odhlásení z trvalého pobytu | 7 |
| Sobášení | 4 |
| Zomrelí  | 7 |

**Národnostná štruktúra:**

Národnosť

* slovenská 99,47 %
* česká 0,35 %
* maďarská 0,18 %
	1. **Symboly obce**

**Erb obce:** Pri schvaľovaní obecného erbu v r. 1995 Heraldická komisia MV SR akceptovala návrh nového erbu, vychádzajúceho z obrazu odtlačku pečatidla na písomnosti zo 17. storočia. V jeho spodnej časti pod zobrazeným patrónom ostrihomského arcibiskupa sv. Vojtecha, sa nachádzalo vyobrazenie jastraba a loveckého psa. Tieto atribúty podľa návrhu a aj mienky komisie vystihovali názov obce, lovu ako jednej a možno v stredoveku dominantnej činnosti obyvateľov Jastrabej. Obci bol odsúhlasený erbový symbol, tzv. hovoriaci, ktorý vyjadroval názov obce a v skorších obdobiach zamestnanie jej obyvateľstva.



**Vlajka obce:**

**Pečať obce:** Patrocínium jastrabského kostola podľa častého zvyku na Slovensku malo byť pečatným obrazom obecnej pečate. Heraldická analýza odtlačku obecnej pečate Jastrabej z obdobia 17. storočia ukázala, že patrocínium kostola sa neprenieslo do pečatného obrazu pečate Jastrabej. Odtlačok obecnej pečate Jastrabej na písomnosti zo 17. storočia má datované vyhotovenie pečate s letopočtom 1567, čiže Jastrabá už v druhej polovici 16. storočia používala pečať. V podstate Jastrabá prevzala do svojej pečate symbol ostrihomského arcibiskupa sv. Vojtecha. Patrón kostola sv. Michala Archanjela nie je vyobrazený na pečati, ale postava biskupa s mitrou na hlave a v pravici s krížom, v ľavici s berlou. Postava biskupa sa identifikovala ako sv. Vojtech.16 Odtlačok pečate, ktorý je vo viacerých častiach totožný s pečaťou doposiaľ známou ako najstaršou, sa nachádza na písomnosti z 30. mája 1774.17 Podľa nej jastrabský farár Anton Ferencfi uzatvoril dohodu s jastrabským richtárom Matejom Vozárom, boženíkmi (prísažnými) Jozefom Beňom a Matejom Vitgaškom o užívaní farskej lúky Kostolná. Pečatný obraz odtlačku pečate na tejto písomnosti je námetové totožný s odtlačkom na písomnosti zo 17. storočia, aj keď je v pomerne horšom stave hlavne v spodnej časti. Líši sa iným dispozičným umiestnením postavy biskupa, mitra na hlave zasahuje do kruhopisu, v spodnej časti vzhľadom na poškodenosť nie je možná identifikácia vyobrazenia. Kým písomnosť zo 17. storočia má pečať s pravdepodobným vročením 1567, písomnosť z r. 1774 má pečať s vročením podľa nášho úsudku s r. 1756. Vročenie je delené a umiestnené po bokoch hlavy sv. Vojtecha. Zásadný rozdiel je badateľný v dispozícii textu kruhopisu. Aj keď kruhopisy pečatí na obidvoch písomnostiach sú poškodené, je medzi nimi rozdiel. Na pečati písomnosti zo 17. storočia kruhopis možno čítať ako SIGILLUM ......... IASTRABIENSIS PAGI /Pečať Jastrabskej obci alebo obce Jastrabá/. Na pečati písomnosti z 30.5.1774 kruhopis má text (SI)GILUM PAG(I) (J)ASTRA(B)IENSI /Pečať obce Jastrabskej alebo obce Jastrabej/. Z vyššie uvedeného vyplýva, že Jastrabá používala pečať od druhej polovice 16. storočia, v polovici 18. storočia mohlo dôjsť k strate, poškodeniu typária - pečatidla. V r. 1756 obnovila pečať, ktorá námetové je totožná s pečaťou z r. 1657, zachovanou na písomnosti zo 17. storočia, vročením a inými znakmi sa od nej odlišuje. Do ktorého obdobia túto pečať Jastrabá používala, sa nám nepodarilo z historických prameňov zistiť (Čelko 1997).



* 1. **Logo obce**

Obec Jastrabá nemá logo.

* 1. **História obce**

Prvá písomná zmienka o obci Jastrabá:

Rok 1487 znamená pre obec Jastrabá symbol prvej písomne doloženej identity obce. V staršej slovenskej historiografii, prevládali názory o prioritách prvej písomnej zmienky o obci. Táto bola považovaná za dátum založenia obce, hoci oblasť mohla byť častokrát osídlená skôr. U Jastrabej poznatky súčasnej historiografie, tiež niektorých vedných disciplín akceptujú jej existenciu oveľa skôr, ako je záznam v písom­nom prameni z r. 1487. V tomto smere poznatky o začiatkoch ľudskej činnosti na území Jastrabej vychádzajú z archeologických nálezov predmetov viacerých pravekých kultúr. Tieto dokladujú sídlisko ľudu s kanelovanou kerami­kou, lužickej kultúry z mladšej doby bronzovej a sídlisko z obdobia halštatského a rímskobarbarského. Nálezy pravekých kultúr na území Jastra­bej dokumentujú v podstate už v praveku intenzívnu ľudskú činnosť.

Na objasnenie otázky o osídlení od praveku k ďalšej spoločenskej formácie si vyžaduje systematický archeologický výskum. Podobne pre staršie stredoveké obdobie feudalizmu by dopomohli k rozšíreniu poznatkov problematiky osídlenia výskumy jazykovedy, architektúry, dejín umenia. V prípade Jastrabej ako aj u iných susedných lokalít, historiografia nastupuje v súvislostiach spojených so vznikom prvých písomných údajov nachádzajúcich sa v historických prameňoch. Tieto sa pre severnú časť Tekovského komitátu /stolice/, na území ktorého sa formovala osada a dedina Jastrabá, viažu na skoršie obdobia ako je druhá polovica 15. storočia, kedy sa v konkrétnej forme Jastrabá uviedla v písomnom prameni.

**Historické názvy obce:**

rok 1487 Bezstrebe

rok 1559 Zetrebe, Istrebe,

rok 1570 Jestrebe,

rok 1773 Jastreby,

za Uhorska Karvaly,

rok 1920 Jastrabie,

rok 1927 Jastrabá.

Od prvej štvrtiny 17. storočia po začiatok 19. storočia sa z chotára Jastrabej zachovalo viacero miestnych názvov. Niektoré z nich sa používajú dodnes. Chotárne názvy sa predovšetkým dotýkajú polí, lúk, pasienok, ktoré sa vyka­zovali v majetku kostola, fary, učiteľa. Z r. 1626 sa zachovali názvy lúk Pod Suplazem, Pod štetku, Pod Jaseno, Za parkom (1647), lúka Kostolná (1774, 1804), pole Pod kostolom s priesekmi Kratina a Za jarkom, pole Pod skalou, lúky Pod striežku, Pod Suplazem, Na konci Suplazu, Pod prikopu, Za dielom (1804) a iné.

* 1. **Pamiatky**

Kostol sv. Michala Archanjela a kaplnky



* 1. **Významné osobnosti obce**

Dr. Jozef Hindický historik na prelome 15-16 storočia, básnik Andrej Jastrabius  študoval v Boloni, v r. 1792-1807 bernolákovec Ignác Matuláni, 1869-1878 národovec Peter Tomkuliak, 1870-1900 kňaz a národovec Ján Ďateľ odporca maďarizácie, koncom 19 stor. Antón Mišúth básnik, začiatok 20 st. národovec spisovateľ K.A.Medvecký, pred I. sv. vojnou Andrej Kováčik, v obci pôsobil Ján Baránik prispievateľ do slovenských novín a matičiar, maliar a medirytec Rudolf Bunček rodák z Jastrabej.

* 1. **Príroda**

Významným turistickým miestom je Jastrabská skala nad obcou Jastrabá. Je to prírodný ryolitový masív, rozkladajúci sa na ploche 8,46 ha a od roku 1975 je chránený.



* 1. **Výchova a vzdelávanie**

V súčasnosti výchovu a vzdelávanie detí v obci poskytuje Základná škola s materskou školou, kde pracuje 14 pedagogických a 9 nepedagogických zamestnancov. Škola je samostatným právnym subjektom, zriaďovateľom je Obec Jastrabá. Škola má svoju vlastnú web stránku: <http://www.zssmsjastraba.sk/> . Rozvoj vzdelávania sa bude orientovať na oblasť technického vybavenia – údržba školskej budovy a jej okolia, vybavenie školy modernou didaktickou technikou a pomôckami, v oblasti vzdelávania – využívanie moderných spôsobov výučby, využívaní informačných technológií vo výučbe.

* 1. **Sociálne zabezpečenie**

Na sociálnom úseku obec zabezpečuje nevyhnutnú sociálnu starostlivosť pre svojich občanov. Prostredníctvom ÚPSVaR zabezpečuje pre nezamestnaných poberajúcich sociálne dávky, aktivačné práce formou menších obecných služieb (v prípade záujmu samotných UoZ).

 **1.12. Kultúra**

Spoločenský a kultúrny život v obci zabezpečuje obecný úrad prostredníctvom komisie pre kultúru, šport a mládež pri OZ, ale aj ZŠ a MŠ. Obec prevádzkuje miestnu knižnicu (v roku 2013 však bola ešte stále zatvorená) a miestny rozhlas.

V obci je aktívna hudobná skupina Zvonec. Tiež tu funguje detská organizácia eRko – Hnutie kresťanských spoločenstiev detí - Mladí ľudia – dobrovoľníci z viac ako 250 obcí sa vo svojom voľnom čase pravidelne venujú deťom. Prežívajú s nimi radosti a starosti všedných dní na stretkách, výletoch, táboroch a rozličných iných podujatiach. eRko je zaregistrované na Ministerstve vnútra SR ako občianske združenie od roku 1990. Združuje viac ako 8000 členov. V súčasnosti je jednou z najväčších detských organizácii na Slovensku. Taktiež je aktívna skupina skautov – 77. Skautský zbor Lesná zmes.

V oblasti športu je aktívny futbalový športový klub ŠK Jastrabá, ktorý hrá v oblastnej futbalovej lige v II. triede.

Každoročne organizujeme fašiangy, stavanie mája, Deň matiek, Deň detí, stretnutie s Mikulášom, kultúrny program v rámci mesiaca úcty k starším, Štefanskú zábavu, prípadne iné kultúrne akcie v rámci finančných možností obce a príležitostí.

Na základe analýzy doterajšieho vývoja možno očakávať , že kultúrny a spoločenský život sa bude orientovať na rozšírenie kultúrnej činnosti v obci.

* 1. **Hospodárstvo**

V obci Jastrabá sa nachádzajú prevádzky-

AGRO Jastrabá s.r.o. – poľnohospodárske práce, Peter Bazelides - BAZOKOV s. r. o. – ateliér kováčstva.

Čo sa týka služieb, sú v obci predajňa COOP Jednota, predajňa potravín Anna Sklenárová, Slovenská pošta- partner, Pressobar – p. Rafaelisová, pohostinstvo.

* 1. **Organizačná štruktúra obce**

Starosta obce: Vojtech Sklenár

Zástupca starostu obce: Michal Janovič

Hlavný kontrolór obce: Jaromír Bulin (do 30. 04. 2013, potom sa vzdal funkcie)

Obecné zastupiteľstvo: Jaroslav Cabánik

 Ing. Ján Hort

 Tomáš Mališ

 Bc. Lenka Mališová (dňa 24. 07. 2013 sa vzdala funkcie)

 JUDr. Alexandra Korbeľová (od 12. 08. 2013)

 Ing. Michaela Tisoňová, PhD.

 Terézia Struhárová

Komisie: Komisia finančná, obchodu a služieb

 Komisia stavebná, bytová a životného prostredia

 Komisia kultúry, školstva a športu

Komisia na ochranu verejného záujmu podľa zákona č. 357/2004 Z. z. v znp a verejného poriadku

**Obecný úrad:**

**Vojtech Sklenár** starosta obce

**Jaromír Bulin** hlavný kontrolór obce (do 30. 04. 2013)

**Andrea Struhárová**  administratívna pracovníčka obce

**Dušana Štefančová** ekonómka obce

1. **Rozpočet obce na rok 2013 a jeho plnenie**

Rozpočet obce je základným nástrojom finančného hospodárenia v príslušnom rozpočtovom roku, ktorým sa riadi financovanie úloh a funkcií obce v príslušnom rozpočtovom roku. Rozpočet obce je súčasťou rozpočtu verejnej správy. Rozpočtový rok je zhodný s kalendárnym rokom.

Rozpočet obce vyjadruje samostatnosť hospodárenia obce. Rozpočet obce obsahuje príjmy a výdavky, v ktorých sú vyjadrené finančné vzťahy:

* k právnickým osobám a fyzickým osobám – podnikateľom pôsobiacim na území obce, ako aj k obyvateľom žijúcim na tomto území vyplývajúce pre ne zo zákonov a z iných všeobecne záväzných právnych predpisov, z VZN obce, ako aj zo zmlúv.

Rozpočet obce zahŕňa aj finančné vzťahy štátu k rozpočtom obcí:

* podiely na daniach v správe štátu,
* dotáciu na úhradu nákladov preneseného výkonu štátnej správy,
* ďalšie dotácie v súlade so zákonom o štátnom rozpočte na príslušný rozpočtový rok.

Rozpočet obce obsahuje aj finančné vzťahy k rozpočtovej organizácii zriadenej obcou. Rozpočet obce môže obsahovať finančné vzťahy:

* k rozpočtu iných obcí,
* k rozpočtu vyššieho územného celku, do ktorého územia obec patrí , ak plnia spoločné úlohy.

V rozpočte sa uplatňuje rozpočtová klasifikácia v súlade s osobitným predpisom.

Rozpočet obce na rok 2013 bol zostavený v súlade s ustanovením § 10 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

Rozpočet obce sa vnútorne člení na bežné príjmy a bežné výdavky, kapitálové príjmy a kapitálové výdavky a finančné operácie.

Rozpočet obce na rok 2013 bol zostavený ako prebytkový.

Finančné hospodárenie Obce Jastrabá sa riadilo rozpočtom, ktorý bol schválený uznesením obecného zastupiteľstva číslo 80/2012 zo dňa 18. 12. 2012. Rozpočet bol zostavený v súlade so zákonom o rozpočtových pravidlách.

**Obecné zastupiteľstvo schválilo rozpočet (údaje v Eurách)**

|  |  |  |
| --- | --- | --- |
|  | **Rozpočet** | **Rozpočet****po zmenách** |
| **Príjmy celkom** | **378 048,00** | **387 264,00** |
| z toho : |  |  |
| Bežné príjmy | 370 878,00 | 370 878,00 |
| Kapitálové príjmy  | 0,00 | 7 088,00 |
| Finančné príjmy | 0,00 | 0,00 |
| Príjmy RO s právnou subjektivit. | 7 170,00 | 9 298,00 |
| **Výdavky celkom** | **338 400,00** | **377 499,00** |
| z toho : |  |  |
| Bežné výdavky | 102 292,00 | 110 383,00 |
| Kapitálové výdavky | 11 300,00 | 3 540,00 |
| Finančné výdavky | 0,00 | 0,00 |
| Výdavky RO s právnou subjekt. | 224 808,00 | 263 576,00 |

**Rozpočet + plnenie rozpočtu k 31. 12. 2013**

|  |  |  |  |
| --- | --- | --- | --- |
|  | **Schválený****rozpočet** | **Upravený****rozpočet** | **Plnenie** |
| **Bežný rozpočet** |  |  |  |
| Bežné príjmy obce | 370878 | 370878 | 388892,64 |
| Bežné príjmy RO | 7170 | 9298 | 9300,46 |
| Bežné výdavky obce | 102292 | 110383 | 117895,21 |
| Bežné výdavky RO | 224808 | 263576 | 265528,67 |
| **Prebytok+/-schodok bežného rozpočtu** |  |  | **+14.769,22** |
| * z toho účelovo určené nevyčerpané prostriedky
 |  |  | -4237,00 |
| **Kapitálový rozpočet** |  |  |  |
| Kapitálové príjmy obce | 0 | 7088 | 10193,60 |
| Kapitálové príjmy RO | 0 | 0 | 0 |
| Kapitálový výdavky obce | 11300 | 3540 | 3541,00 |
| Kapitálové výdavky RO | 0 | 0 | 0 |
| **Prebytok+/-schodok kapitálového rozpočtu** |  |  | **+6652,60** |
| **Prebytok+/-schodok rozpočtu spolu** |  |  | **+21421,82** |
| **Finančné operácie** |  |  |  |
| Finančné operácie – príjmy | 0 | 0 | 0 |
| Finančné operácie – príjmy RO | 0 | 0 | 0 |
| Finančné operácie - výdavky RO | 0 | 0 | 0 |
| **Hospodárenie z finančných operácií** |  |  | **0** |
|  |  |  |  |
| **Výsledok rozpočtového hospodárenia obce za rok 2012** |  |  | **+21421,82** |
| **Celková vyrovnanosť rozpočtu** |  |  | **+21.421,82** |

* 1. **Plnenie rozpočtu príjmov**

**2.1.1 bežné príjmy**

Rozpočtová klasifikácia rozpočet plnenie %

**Daňové príjmy 147.533,00 163.833,22 111,05**

111 003 Podielové dane 124.000,00 134.230,51 108,25

121 001 Daň z pozemkov 9.700,00 16.367,33 168,74

121 002 Daň zo stavieb 2.730,00 2.769,73 101,46

121 003 Daň z bytov 80,00 77,43 96,79

133 001 Daň za psa 490,00 520,00 106,12

133 003 Daň za nevýher. hracie prístr. 132,00 66,00 50,00

133 004 Daň za predajné automaty 100,00 50,00 50,00

133 013 Za komun.odpady a dr.st.od. 9.770,00 9.221,12 94,38

134 001 Z úhrad za dobýv. priestor 531,00 531,10 100,02

**Nedaňové príjmy – príjmy z prenájmu**

**a vlastn. majetku 11.253,00 9.943,51 88,36**

212 002 z prenajatých pozemkov 1.883,00 2053,83 109,07

212 003 z prenaj. budov. ,priestorov,obj. 9.370,00 7.889,68 84,20

**Nedaňové príjmy –poplatky, platby 18.846,00 11.337,28 60,16**

221 004 správne poplatky 500,00 1.242,60 248,52

222 003 za porušenie predpisov 50,00 167,09 334,18

223 001 za predaj výrobkov, služieb 18.296,00 9.912,59 54,18

229 005 za znečisťovanie ovzdušia 0 15,00 0

**Nedaňové príjmy – úroky 130,00 870,96 669,97**

242 000 z vkladov 130,00 12,69 9,76

292 012 z dobropisov 0 858,27 0

**Tuzemské bežné granty a transfery**

**(zo štátneho rozpočtu) 193.116,00 202.907,67 105,07**

**2.1.2. kapitálové príjmy**

**Kapitálové príjmy 7.088,00 10.193,60 143,81**

231 000 z predaja kapitál. aktív 98,00 98,00 100

233 001 z predaja pozemkov 6.990,00 10.095,60 144,43

 **2.1.3. finančné operácie**

**Príjmové finančné operácie 0 0 0**

453 000 zostatok z min. roka 0 0 0

454 001 RF obce 0 0 0

**Príjmy obce spolu 377.966,00 399.086,24 105,59**

 **2.1.4. Plnenie príjmov škôl**

**a školských zariadení 9.298,00 9.300,46 100,03**

 **2.1.5. Finančné operácie – príjmy RO 0 0 0**

**Príjmy celkom 387.264,00 408.386,70 105,45**

* 1. **Čerpanie rozpočtu výdavkov**
		1. **Bežné výdavky**

|  |  |  |  |  |
| --- | --- | --- | --- | --- |
| **Oddiel** | **Názov** | **Schválený rozpočet** | **Čerpaný rozpočet** | **Plnenie** **rozpočtu %** |
| 01.1.1.6 | Verejná správa | 54207,00 | 57000,56 | 105,15 |
| 01.1.2. | Finančná a rozpočtová oblasť | 600,00 | 541,67 | 90,28 |
| 04.5.1. | Doprava | 1500,00 | 5552,20 | 370,15 |
| 05.1.0. | Nakladanie s odpadmi | 14750,00 | 13632,83 | 92,43 |
| 06.2.0. | Rozvoj obcí | 15458,00 | 17427,61 | 112,74 |
| 06.3.0. | Zásobovanie vodou | 0 | 157,08 | 0 |
| 06.4.0. | Verejné osvetlenie | 1727,00 | 2667,13 | 154,44 |
| 08.1.0. | Rekreačné a šport. služby | 5110,00 | 5129,90 | 100,39 |
| 08.2.0. | Kultúrne služby | 7530,00 | 4912,70 | 65,24 |
| 08.3.0. | Vysielacie a vydav. služby | 71 | 56,68 | 79,83 |
| 08.4.0. | Nábož.a iné spoloč. služby | 6300,00 | 5704,93 | 90,55 |
| 09.1.1.1 | Predškolská výchova | 0 | 11,04 | 0 |
| 09.1.2. | Základné vzdelanie | 2050,00 | 2654,02 | 129,46 |
| 09.6.0.1 | Školské stravovanie | 1080,00 | 1402,93 | 129,90 |
| 10.7.0.1 | Dávka soc. pomoci | 0 | 137,48 | 0 |

**Bežný rozpočet – výdavky – spolu 110.383,00 117.895,21 106,81**

* + 1. **Kapitálové výdavky**

**06.2.0. Nákup traktor. kosačka 3190,00 3190,00 100**

**08.1.0. Nákup výpočt. techniky (ŠK) 350,00 351,00 100,29**

**Kapitálový rozpočet spolu 3540,00 3541,00 100,03**

* + 1. **Finančné operácie 0 0 0**
		2. **Výdavky RO 263.576,00 265.528,67 100,74**

**Výdavky spolu 377.499,00 386.964,88 102,51**

* 1. **Plán rozpočtu na roky 2014-2016 v €**

**2014 2015 2016**

Bežné príjmy 341.741 360.443 362.750

Finančné operácie-príjmy 10.000 0 0

Bežné výdavky 337.049 359.048 361.039

Kapitálové výdavky 14.000 0 0

1. **Hospodárenie obce a rozdelenie výsledku hospodárenia za rok 2013**
2. **Výsledok hospodárenia**

Výsledok hospodárenia Obce Jastrabá za rok 2013 predstavuje rozdiel medzi nákladmi a výnosmi účtovanými z hlavnej činnosti obce.

Účtovná trieda 6 – výnosy 222.163,04 Eur

Účtovná trieda 5 – náklady 235.543,83 Eur

**Výsledok hospodárenia obce za rok 2013 -13.380,79 Eur**

Vykázaný záporný účtovný výsledok hospodárenia za rok 2013 – vo výške – 13.380,79 Eur bude preúčtovaný na účet 428 – nevysporiadaný výsledok hospodárenia minulých rokov.

1. **Výsledok rozpočtového hospodárenia obce**

Podľa § 2. Písm. b) a c) zákona NR SR č. 523/2001 Z. z. o rozpočtových pravidlách územnej samosprávy v znp prebytkom rozpočtu obce je kladný rozdiel medzi príjmami a výdavkami rozpočtu obce. Schodkom rozpočtu obce je záporný rozdiel medzi príjmami a výdavkami rozpočtu obce.

**Výsledok rozpočtového hospodárenia obce za rok 2013 +21.421,82 Eur**

Z prebytku rozpočtu vo výške 21.421,82 Eur sa vylučujú nevyčerpané finančné prostriedky zo ŠR – a to ZŠ s MŠ vo výške 4080,- Eur a dopravné (ZŠ s MŠ) vo výške 157,- Eur. Prebytok vo výške 17.184,82 Eur navrhujeme použiť v roku 2014 ako príjem finančných operácií a výdaj podľa schválenia obecného zastupiteľstva.

1. **Bilancia aktív a pasív súvahy k 31. 12. 2013**

Zo súvahového stavu vykázaného k 31. 12. 2013 vyplýva, že bilančná kontinuita je dodržaná, úhrn aktív sa rovná úhrnu pasív.

1. Skladba súvahy, porovnanie jednotlivých položiek majetku (EUR)

**Aktíva**, t. j. majetok obce spolu podľa účtovnej závierky k 31. 12. 2013 predstavujú sumu 836.532,75 *Eur.*

**Pasíva**, t. j. vlastné zdroje krytia a záväzky obce podľa účtovnej závierky k 31. 12. 2013 predstavujú sumu 836.532,75 Eur

|  |  |  |
| --- | --- | --- |
| **AKTÍVA** | **31.12.2013** | **31.12.2012** |
| Dlhodobý nehmotný majetok | 0,00 | 0,00 |
| Dlhodobý hmotný majetok | 681706,45 | 724785,83 |
| Dlhodobý finančný majetok | 103224,00 | 103224,00 |
| A.Neobežný majetok | 784930,45 | 828009,83 |
| Zásoby | 2758,86 | 2784,66 |
| Zúčtovanie medzi subjektami verejnej správy | 68,14 | 210,75 |
| Pohľadávky | 4228,71 | 2900,98 |
| Finančný majetok | 43634,29 | 19859,30 |
| B. Obežný majetok | 50690,00 | 25755,69 |
| C. Časové rozlíšenie | 912,30 | 48,80 |
| **Aktíva spolu** | **836532,75** | **853814,32** |
| **PASÍVA** | **31.12.2013** | **31.12.2012** |
| A. Vlastné imanie | 668676,57 | 682047,36 |
| Rezervy | 4346,52 | 700,00 |
| Zúčtovanie medzi subjektami verejnej správy | 0,00 | 0,00 |
| Dlhodobé záväzky | 552,40 | 360,37 |
| Krátkodobé záväzky | 6440,65 | 5759,66 |
| Bankové úvery, finanč. výpomoci | 0,00 | 0,00 |
| B. Záväzky | 11339,57 | 6820,03 |
| C. Časové rozlíšenie  | 156516,61 | 164946,93 |
| **Pasíva spolu** | **836532,75** | **853814,32** |

1. **Bilancia o stave záväzkov a pohľadávok**

**Bilancia pohľadávok:**

Obec Jastrabá eviduje pohľadávky:

* Odberatelia 1.052,79 Eur
* Ostatné pohľadávky (SSE) 97,04 Eur
* Nedaňové pohľadávky 795,66 Eur
* Daňové pohľadávky 283,22 Eur
* Transfery a ost. zúčt. 2.000,00 Eur

**Pohľadávky spolu: 4.228,71 Eur**

**Prehľad o stave a vývoji dlhu v podmienkach obce**

Z úhrnnej sumy záväzkov

- rezervy, ktoré boli vytvorené na

audítorské práce a nevyčerpané dovolenky zamestnancov OcÚ a starostu.

Obec k 31. 12. 2013 eviduje tieto záväzky:

**1. krátkodobé záväzky 6.440,65 €**

- voči dodávateľom 1.310,42 €

- voči zamestnancom 2.761,18 €

- poistné náklady voči inštitúciám 2.019,08 €

- ostatné priame dane 349,97 €

**2. dlhodobé záväzky 552,40 €**

- záväzky zo SF 552,40 €

**3. bankové úvery dlhodobé 0 €**

**Záväzky spolu 6.993,05 Eur**

1. **Ostatné dôležité informácie**

**6.1 Prijaté granty a transfery**

V roku 2013 obec prijala nasledovné granty a transfery:

|  |  |  |  |  |
| --- | --- | --- | --- | --- |
| **Poskytovateľ** | **Účelové určenie grantu,transferu** | **Suma poskytnutých finančných prostriedkov** | **Suma skutočne****použitých** **finančných prostriedkov** | **Rozdiel**  |
| OÚ BB, Odbor školstva | BV- školstvo | 194.945 | 190.708  | 4.237 |
| OÚ ZH | BV - REGOB | 182,82 | 182,82 | 0 |
| ÚPSVaR | BV - stravné deti hm. núdza | 1.471,98 | 1402,93 | 69,05(vrátené) |
| ÚPSVaR | BV – na šk. potreby | 232,40 | 232,40 | 0 |
| OÚpCDaPK BB | BV - miestne komunikácie | 29,00 | 31 | 0 |
| OÚ ŽP | BV – životné prostredie | 58,13 | 58,13 | 0 |
| ÚPSVaR | BV – aktivačná činnosť | 70,00 | 70,00 | 0 |
| Ministerstvo financií SR | BV – 5% navýšenie platov nepedag.zamest. | 2.100,00 | 2.100,00 | 0 |
| Ministerstvo dopravy, výstavby a region. rozvoja SR | BV – na cestnú infraštruktúru – vysprávkovanie výtlkov na MK | 2.560,86 | 2.560,86 | 0 |
| Obvodný úrad, Žiar nad Hronom | Voľby VÚC | 1.120,00 | 906,45 | 213,55(vrátené) |

**6.2 Poskytnuté dotácie**

Obec v roku 2013 poskytla tieto dotácie:

* Futbalový klub ŠK Jastrabá 1800,00 Eur
* Rímskokatolícka cirkev Jastrabá 3500,00 Eur
* Sl. skauting – zbor Lesná zmes Jastrabá 300,00 Eur
* eRko, Jastrabá 71,24 Eur

**6.3 Významné investičné akcie v roku 2013**

* nákup výpočtovej techniky pre Športový klub Jastrabá 351,00 Eur
* nákup záhradného traktora AJ (kosačky) 3190,00 Eur

V rámci bežných výdavkov bola zrealizovaná údržba MK – vyspravenie výtlkov, oprava MK v celkovej hodnote 5.300,12 Eur, pričom z toho suma 2560,86 Eur nám bola poskytnutá z Ministerstva dopravy, výstavby a regionálneho rozvoja SR Bratislava. Uvedené akcie zrealizovala firma Banskobystrická regionálna správa ciest, a.s., Závod 16, Žiar nad Hronom.

**6.4 Predpokladaný budúci vývoj činnosti:**

Predpokladané investičné akcie realizované v budúcich rokoch:

* oprava miestnych komunikácií,
* oprava a údržba budov vo vlastníctve obce,
* rekonštrukcia zastávok,
* rekonštrukcia chodníka v areáli ZŠ s MŠ,
* rekonštrukcia detského ihriska v areáli ZŠ s MŠ.

**6.5 Udalosti osobitného významu po skončení účtovného obdobia**

Obec nezaznamenala žiadnu udalosť osobitného významu po skončení účtovného obdobia.